તિરુવનંતપુરમ- દેશની ખાનગી ક્ષેત્રની અગ્રણી બેન્ક HDFC કેરળના પૂર પ્રભાવિત 30 ગામને દત્તક લેશે. ઉપરાંત બેન્કે રાજ્યના રાહત કાર્યો માટે 10 કરોડ રુપિયાની આર્થિક મદદ પણ કરી છે. આ માહિતી HDFC બેન્ક દ્વારા આપવામાં આવી છે. આ ઉપરાંત કેરળના ગ્રાહકો માટે HDFC બેન્કે લોન અને ક્રેડિટ કાર્ડના માસિક ચૂકવણા ઉપર વિલંબિત શુલ્કમાં પણ છૂટ આપવાની જાહેરાત કરી છે. HDFC બેન્કના મેનેજિંગ ડિરેક્ટર આદિત્ય પુરીએ જણાવ્યું કે, ‘મુશ્કેલીના આ સમયમાં અમે કેરળના લોકોની સાથે છીએ’